EkBass/fiwiki-20250220-pages-articles huggingface dataset:
Pudasjärvi (järvi Pudasjärvellä)

Pudasjärvi on Pudasjärven kaupungissa sijaitseva järvi, joka sijaitsee noin viiden kilometrin päässä keskustaajamasta Kurenalta. Pudasjärven kirkonkylä, joka on ollut aiemmin kunnan entinen hallinnollinen keskus, sijaitsee järven pohjoisrannalla. Kirkonkylällä sijaitsevat kirkko, hautausmaa, kotiseutumuseo ja kaupungin ylläpitämä uimaranta. Pudasjärvi on Iijoen järvilaajentuma, ja järven viipymä on lyhyt. == Maantietoa == Pudasjärvi on noin 4,0 kilometriä pitkä ja 1,4 kilometriä leveä. Sen pinta-ala on 4,35 neliökilometriä ja rantaviivan pituus 28,0 kilometriä. Järven kaakkois- ja itäosassa on suistosaaristoa, joka on muodostunut Iijoen ja Törrönjoen laskupaikkaan. Suistosaaristo ja sen lähialueet ovat luonnonsuojelualuetta ja Natura 2000 -aluetta. Saarilla ja niemekkeillä on muun muassa tulvaniittyjä ja -metsiä. Asutus painottuu kirkonkylään järven pohjoisrannalle, mutta myös etelärannalla on asutusta. Pudasjärvi on matala. Sen keskisyvyys on 1,6 metriä ja suurin syvyys 5,4 metriä. Syvin kohta sijaitsee järven länsipäässä Iijoen suulla. Järven tilavuudeksi on laskettu 0,0071 kuutiokilometriä eli 7,1 miljoonaa kuutiometriä. == Vesistösuhteet == Järvi sijaitsee Iijoen vesistössä (vesistöaluetunnus 61) Iijoen alaosan alueen (61.1) Pudasjärven alueella (61.13), jonka Pudasjärven alueeseen (61.133) se kuuluu. Järven vedenpinnan korkeus on 107,8 metriä mpy. Iijoki laskee järven kaakkoisosaan ja Kivarijärvi Törrönjokea pitkin järven itäosaan. Tuulijärvi laskee Pudasjärven eteläosaan Tuulisalmen kautta. Pudasjärvi laskee Iijokeen, joka jatkuu järven länsipäästä. == Lintulajit == Pudasjärvi on saanut valtakunnallista tunnustusta lintuvesiensuojeluohjelmassa, missä se on luokiteltu arvokkaaksi kohteeksi. Alueen pesimälajisto koostuu pääosin levinneisyydeltään pohjoisista ja lintuvesien yleislajeista. Jouhisorsa, uivelo ja kuikka ovat erityisen tärkeitä suojelun näkökulmasta. Muuttoaikoina alueella levähtää runsaasti sorsalintuja ja kahlaajia, vaikka näiden määrien vaihtelut vuosittain voivat olla merkittäviä. Muutolla levähtävien lajien joukossa korostuvat jouhisorsa, laulujoutsen, liro, mustaviklo, suokukko ja vesipääsky. == Tulvaniityt == Pudasjärven suistosaaristo tulvaniittyineen on poikkeuksellinen luontokohde. Alueen tulvaniityt, erityisesti Pudasjärven tulvaniityt ja Hietajokisuu sekä Mursunlammen saarten tulvaniityt, on luokiteltu paikallisesti arvokkaiksi perinnemaisemiksi. Tämä korostaa niiden ainutlaatuisuutta ja merkitystä alueen ekosysteemille.Pudasjärven tulvaniittyjen kohtaama haaste on lisääntyvät pensaikot, jotka uhkaavat heikentää niiden ekologista tasapainoa. Monimuotoisuuden säilyttäminen ja maiseman parantaminen vaativat toimenpiteitä suistoniemien pensoittuneiden osien raivaamiseksi ja niittämiseksi tai laiduntamiseksi. Pienimuotoisia kunnostustöitä on aloitettu vuodesta 2001 lähtien, jolloin suistoniemien sisäosilta on raivattu levinnyttä pajukkoa ja ylläpidetty niittyjen avoimuutta säännöllisellä niittämisellä. == Lähteet == Luokka:Pudasjärven järvet Luokka:Iijoen alaosan alue
Gothus

Sukunimi Gothus voi viitata seuraaviin henkilöihin: * Olaus Magnus Gothus (1490–1557), ruotsalainen historioitsija, kartografi, Strängnäsin tuomiorovasti * Laurentius Petri Gothus (1529/1530–1579), Uppsalan arkkipiispa * Petrus Johannis Gothus (1536–1616), ruotsalainen kirjankustantaja Rostockissa * Laurentius Paulinus Gothus (1565–1646), Uppsalan arkkipiispa, Laurentius Petri Gothuksen veljenpoika * Johannes Matthiæ Gothus (1592–1670), Kristiinan opettaja, Strängnäsin piispa Luokka:Sukunimet
Kolomna (Pietari)

Kolomna () on historiallinen kaupunginosa ja Amiraliteetin piiriin kuuluva kunta Pietarin keskustan länsiosassa Venäjällä. Nykyään sen rajoina toimivat Neva, Fontanka, Moika, Krjukovin kanava ja Novo-Admiralteiski-kanava. Nimitys Kolomna on syntynyt 1700-luvun alussa mahdollisesti Kolomnan kaupungista tai Moskovan läheltä Kolomenskojesta muuttaneiden asukkaiden tuomana. 1800-luvun puoliväliin saakka Kolomna oli pikkuvirkamiehien, kauppiaiden ja käsityöläisten asuttamaa laitakaupunkia. Aleksandr Puškin kuvaa sitä runoelmassa Domik v Kolomne ja Nikolai Gogol kertomuksissa Päällysviitta ja Muotokuva. ==Lähteet== ==Aiheesta muualla== * Kolomna Pietari- tietosanakirjassa * Murhapalatseja ja maltaan löyhähdyksiä HS.fi Matkailu 29.11.2008. Luokka:Amiraliteetin piiri Luokka:Pietarin historialliset kaupunginosat
Villaherkkusieni

Villaherkkusieni (Agaricus leucotrichus) on mieluiten vanhoissa muurahaispesissä esiintyvä herkkusienilaji. Sieni on valkea, kosketeltaessa selvästi kellertyvä. Heltat aluksi vaaleanpunaiset, vanhalla sienellä tummanruskeat. Selvin tuntomerkki on renkaan alapuolelta selvästi nukkavillainen jalan pinta. Se esiintyy harvinaisena havumetsissä, useimmiten kuusien lähettyvillä. Laji on erinomainen ruokasieni, mutta harvinaisuutensa vuoksi merkityksetön. Villaherkkusienen entinen nimi villajalkaherkkusieni kuvasi sienen ulkonäköä paremmin, mutta kun nimistötoimikunta päätti, että sienen nimi saa muodostua korkeintaan kolmesta sanasta, niin nimi lyhennettiin villaherkkusieneksi (Agaricus leucotrichus). Villaherkkusieni kuuluu herkkusienten (Agaricus) sukuun ja siellä kellertyvien (Arvenses) sektioon. Sieni on keskikokoinen happaman maan suosija ja siksi sen useimmiten löytääkin vanhasta muurahaispesästä kuusien keskeltä. Koko sieni on nuorena väriltään valkea, mutta vanhemmiten lakistaan kellertyvä. Myös kosketuskohdista sieni kellertyy selvästi. Sen tuoksu on miellyttävä anis-tai mantelimainen. Maku on mieto, hiukan pähkinää muistuttava ja sieni onkin hyvä ruokasieni. Jalka on tasapaksu ja sen renkaan alapuolella on villa-tai nukkamaisia kiehkuroita. Se onkin paras tuntomerkki erottamaan laji esim. kuusiherkkusienestä (Agaricus sylvicola), jonka jalka on koko matkalta sileä, mutta jotka viihtyvät myös suurten kuusien juurella neulaskarikkeella ja kellertyvät kosketuskohdista. Villaherkkusieni on Suomessa harvinainen, vain muutaman kerran tavattu, mutta kuitenkin lähes koko havumetsävyöhykkeellä esiintyvä. Useimmiten se kasvaa yksittäin, joten sen merkitys ruokasienenä on tästä syystä olematon. == Lähteet == == Aiheesta muualla == * Roger's Mushrooms Valokuvia Luokka:Herkkusienet
Vapaa-ajan Kalastaja

Vapaa-ajan Kalastaja on Suomen Vapaa-ajankalastajien Keskusjärjestön jäsenlehti, jota myydään lehtipisteissä ja joka postitetaan kaikille jäsenmaksunsa maksaneille jäsenille ja tilaajille. Lisäksi sitä jaetaan messuilla ja muissa yleisötapahtumissa. Vapaa-ajan Kalastaja on nelivärinen aikakauslehti, joka ilmestyy kuusi kertaa vuodessa. Lehden painosmäärä on noin 32 000 kappaletta ja lukijamäärä yli 100 000. Vapaa-ajan Kalastaja on järjestölehti, jonka sisältö ja kannanotot usein kiinnostavat myös järjestöön kuulumattomia kalastuksen harrastajia ja muita kalataloudessa toimivia. Vapaa- ajan Kalastajassa kerrotaan monipuolisesti kalastusharrastuksesta. Siinä on tietoa mm. eri kalastusmuodoista, kalankäsittelystä, kalastuspaikoista, uusista välineistä sekä lainsäädännöstä ja viranomaisten päätöksistä. Lehti palvelee myös kala- ja eräseuroja tiedottamisessa. == Lehden tekijät == Vapaa- ajan Kalastajan kustantajana on Vapaa-ajankalastajien Kustannus Oy, jossa Suomen Vapaa-ajankalastajien Keskusjärjestö on osakkaana. Lehden päätoimittaja on Jaana Vetikko. Toimittajina toimivat keskusjärjestön kalatalouskonsulentit ja toiminnanjohtaja. Kirjoittajina käytetään myös eri alojen asiantuntijoita. Suomen Vapaa-ajankalastajien Keskusjärjestön jäsenten tekstit ja aihevinkit ovat tervetulleita lehteen. Lehdellä on oma kahden vuoden välein valittava toimituskuntansa, joka ohjaa lehden kehitystä. ==Lähteet== == Aiheesta muualla == *Suomen Vapaa-ajankalastajien Keskusjärjestön kotisivut Luokka:Suomalaiset harrastelehdet
Mercerin piirikunta (Ohio)

Mercerin piirikunta on piirikunta Ohiossa, Yhdysvalloissa, joka on nimetty Hugh Mercerin mukaan. Sen suurin kaupunki on Celina. ==Maantiede== Mercerin naapuripiirikuntia ovat Van Wert pohjoisessa, Auglaize idässä, Shelby kaakkoiskulmassa, Darke etelässä ja Indianan puolella Jayn sekä Adamsin piirikunnat. ==Väestö== Piirikunnassa oli vuoden 2010 väestönlaskennassa 40 814 ihmistä. Etniset ryhmät jakautuvat valkoisiin, joita on 97,8%, mustiin (0,4%), alkuperäisamerikkalaisiin (0,3%) ja aasialaisiin (0,5%). Kotitalouden mediaanitulo on 51 236 dollaria ja köyhyysrajan alapuolella oli 8,8% väestöstä 2007–2011 välisenä aikana. == Lähteet == Luokka:Ohion piirikunnat
Nit

NIT tai Nit tarkoittaa seuraavia asioita: *National Invitation Tournament, yliopistokoripallon turnaus *Neith, egyptiläinen sodan jumalatar *Nit, luminanssin yksikkö *Nits, alankomaalainen yhtye
Yksivaihevirta

Yksivaihevirta (yksivaihejärjestelmä) eli valovirta tai seinävirta on sähkön siirtotapa. 'vaihe' kertoo, että kyseessä on vaihtovirran jakelu ja 'yksi' vaiheiden määrän. Yksivaihevirtaa käytetään yleisesti vain pienjännitteisissä (esim. 240 V) kiinteistöverkoissa.Yksivaihejärjestelmä; TEPA – Sanastokeskus TSK:n termipankki Suuria tehoja sen sijaan siirretään yleensä kolmivaihevirtana. Valovirta-nimitys juontaa historiallisesti siitä, että sähkötehon siirto kolmessa vaiheessa on kustannustehokkaampaa pienemmän kaapelimateriaalin muodossa ja esimerkiksi sähkömoottoritehoa tarvittaessa kolmivaihemoottori on tehokkaampi. Historiallisesti yhden vaiheen talouden kytkentä- ja siirtomaksut ovat olleet kolmivaihevirtaa edullisemmat, jolloin loppukäyttäjä on saattanut tyytyä 'pelkkään' valovirtaan. Nykypäivänä ei yleensä enää siirtohinnoittelussa vaiheiden määrällä ole merkitystä. Seinävirta juontuu siitä, että normaali pistorasia on yksivaiherasia. == Lähteet == Luokka: Sähkövoima
Miletoslainen koulukunta

Miletoslainen koulukunta (, ”miletoslaiset (filosofit)”) oli antiikin kreikkalaisen esisokraattisen filosofian koulukunta, joka vaikutti 500-luvulla eaa. Sen merkittävimpiin edustajiin kuuluivat kolme filosofia, jotka olivat kaikki kotoisin joonialaisesta Miletoksen kaupungista: Thales, Anaksimandros ja Anaksimenes. He esittelivät uusia aiemmasta poikkeavia näkemyksiä siitä, kuinka kaikkeus on saanut alkunsa. Miletoslaiset selittivät luonnonilmiöitä havaittavissa olevien asioiden kautta, ilman vetoamista antropomorfisten jumalien toimintaan. Siksi heitä voidaan pitää ensimmäisinä todella tieteellisinä filosofeina. Miletoslaiset luetaan osaksi joonialaista luonnonfilosofiaa, johon luetaan heidän lisäkseen myös muita joonialaisia ajattelijoita, kuten Herakleitos, sekä myöhemmin vaikuttaneita ajattelijoita, kuten Ateenassakin toiminut Arkhelaos. == Luonnonfilosofia == Miletoslaiset määrittelivät kaikki asiat perustuviksi johonkin kaikkein perustavanlaatuisimpaan substanssiin, josta Aristoteles käytti (kenties anakronistisesti) nimitystä arkhē ().Aristoteles: Metafysiikka I, 983b6ff.. Kaikkeus koostui siitä ja se oli kaiken alkuperä. Thales katsoi, että kaiken alkuperä oli vesi.Kirk, Raven & Schofield 1983, s. 89. Koska tuntui kuitenkin mahdottomalta selittää jotkut asiat, kuten tuli, veden kautta, Anaksimandros valitsi tilalle määrittämättömän, havaitsemattomissa olevan alkuaineen, jota hän kutsui nimellä apeirōn ().Kirk, Raven & Schofield 1983, s. 105-108. Hän päätteli, että jos kukin neljästä klassisesta alkuaineesta (maa, vesi, ilma ja tuli) olivat vastakkaisia kolmelle muulle, ja jos ne kumoavat toisensa kosketuksessa, mikään niistä ei voisi muodostaa vakaata aineellista perustaa kaikkeudelle. Tämän vuoksi tuli olla olemassa jokin muu aines, josta nämä neljä saivat alkunsa ja joka olisi kaiken perusta. Apeironin määrittelemättömyys kuitenkin aiheutti arvostelua. Tämän vuoksi Anaksimenes määritteli sen ilmaksi, joka oli kouriintuntuvampi mutta silti paljon muita alkuaineita hienojakoisempi.Kirk, Raven & Schofield 1983, s. 143. Anaksimenes katsoi, että ilma muuttui tihentymisen ja tiivistymisen kautta muiksi alkuaineiksi tai substansseiksi, kuten tuleksi, tuuleksi, pilviksi, vedeksi ja maaksi. == Kosmologia == Miletoslaisten filosofien näkemyserot eivät rajoittuneet aineen luonteeseen. Kukin heistä esitti myös erilaisia näkemyksiä kaikkeuden rakenteesta. Thales katsoi, että Maa kellui veden päällä. Hän teki havaintoja tiettyjen tähtien liikkeistä, kutsuen niitä planeetoiksi. Anaksimandros sijoitti Maan kaikkeuden keskukseen. Sitä ympäröivät samankeskiset kehät, joiden sisällä oli tulta, ja joissa oli aukkoja, jotka näyttäytyivät maahan Aurinkona, Kuuna ja tähtinä. Anaksimeneelle Aurinko ja Kuu olivat litteitä levyjä, jotka matkasivat ympäri taivaankantta, johon tähdet oli kiinnitetty. == Lähteet == == Kirjallisuutta == * * Luokka:Esisokraattinen filosofia Luokka:Antiikin filosofian koulukunnat Luokka:Miletos
Viro (täsmennyssivu)

Viro tai Vironmaa voi tarkoittaa: * Viro (), vuonna 1918 itsenäistynyt tasavalta Itämeren itärannalla * Viro eli eesti, itämerensuomalainen kieli * Vironmaa tai Eestinmaa (, , ) * Viron kuvernementti * Viron autonominen kuvernementti, syntyi vuonna 1917 kun Liivinmaan kuvernementin pohjoinen puolikas liitettiin Viron kuvernementtiin * Virumaa (, ), virolainen muinaismaakunta, joka jakautuu Itä-Virumaahan ja Länsi-Virumaahan == Sukunimi== * Eemil Viro (s. 2002), jääkiekkoilija * Pentti Viro (1911–1981), metsätieteilijä * Voitto Viro (1914–1999), kirkkoherra ja kirjailija ==Katso myös== *Estonia
Rossija (moskovalainen hotelli)

Rossija () oli mittasuhteiltaan valtava hotellirakennus aivan Moskovan keskustassa, kivenheiton päässä Kremlistä ja Pyhän Vasilin katedraalista. Arkkitehtuurin modernismia tai kansainvälistä tyyliä edustavan rakennuksen suunnitteli Dmitri Tšetšulin, ja se rakennettiin vuosina 1964–1967. Hotellin tieltä raivattiin historiallinen Zarjadjen kortteli. Hotellissa oli 3 182 huonetta, ja se oli mitoitettu 5 300 hotellivieraalle. Hotelli oli valmistuessaan maailman suurin ja senkin jälkeen vielä Euroopan kookkain Christian Science Monitor: Dosvidaniya, Rossiya (16.3.2006), haettu 17.9.2008 "When the Rossiya opened in 1967, it became the largest hotel in the world. And it remained the largest in Europe until it was closed on New Year's Eve, by order of Moscow Mayor Yuri Luzhkov. ". Rossija koostui neljästä suljetun suorakaiteen muotoon rakennetusta siivestä, joissa oli 12 kerrosta. Suorakaiteen sivujen mitat olivat 250 × 150 metriä. Pohjoisen julkisivun yllä kohosi 21-kerroksinen Christian Science Monitor: Dosvidaniya, Rossiya (16.3.2006), haettu 17.9.2008 "Sprawling across 30 acres next to Red Square, the Rossiya is hard to miss. Its centerpiece, a 21-story tower, looms over the multicolored cupolas of St. Basil's Cathedral." torni, ja eteläistä fasadia kiersi katettu arkadi. Eteläisessä siivessä oli vuonna 1971 avattu 2 500-paikkainen elokuvateatteri Zarjadje. 25\. helmikuuta 1977 hotellissa syttyi 42 uhria vaatinut tulipalo Christian Science Monitor: Dosvidaniya, Rossiya (16.3.2006), haettu 17.9.2008 "Despite its vast size, the Rossiya had few exits, to make it hard to evade the watchful eyes of hotel staff. This contributed to the death toll (officially placed at 42) in a 1977 fire at the hotel, in which many were trapped above the reach of firefighters' ladders.". Tammikuussa vuonna 2006 hotelli suljettiin. Kaupunkikuvan pilaajana paljon arvostelua osakseen saanutTimes Online: Sky's the limit for booming Moscow (14.10.2006), haettu 17.9.2008 "Lord Foster has also been appointed to design the £500 million replacement for the famously ugly Rossiya Hotel next to the Kremlin. Both projects are being developed by the Moscow oligarch Shalva Chigirinsky, who also owns the AIM-listed Sibir Energy." Rossija purettiin vuonna 2007. == Lähteet == == Aiheesta muualla == Luokka:Moskovan rakennukset ja rakennelmat Luokka:Venäjän hotellit Luokka:Venäjän entiset rakennukset ja rakennelmat
Sinikurkkuara

Sinikurkkuara (Ara glaucogularis, aiemmin Ara caninde) on äärimmäisen uhanalainen Pohjois-Boliviasta peräisin oleva arojen sukuun kuuluva papukaijalintu. Laji on myös suosittu lemmikkilintuna ja sen luonnonvaraisten yksilöiden kauppaa onkin rajoitettu CITES-sopimuksilla. Suomessa lajia ei tavata ollenkaan tai juuri ollenkaan lemmikkinä. Ravintonaan laji käyttää Attalea phalerata -palmun hedelmiä. == Koko ja ulkonäkö == Kooltaan sinikurkkuara on noin 85 cm. Painoa on keskimäärin 750 g. Sinikurkkuaran selkä, päälaki, kurkku sekä pitkän pyrstön päällihyöhenet ovat väriltään turkoosinsiniset. Vatsan ja pyrstön alaosan höyhenten väritys on keltainen. Lajin silmänympärystät ovat valkeat. Nokka on papukaijoille tyypillisesti suuri ja tukeva. Aikuisen linnun iirikset ovat väriltään keltaiset ja nuoren ruskeat. == Levinneisyys ja elinympäristö == Sinikurkkuaraa tavataan vain suppealla alueella Benin departementissa Pohjois-Boliviassa. Sinikurkkuaran elinympäristöä ovat savannin metsäsaarekkeet. Yleensä lajia tavataan pareittain tai pienissä ryhmissä, mutta jopa 70 yksilön parvia on tavattu. == Uhat ja suojelu == Luonnossa elävän sinikurkkuarakannan kooksi arvioidaan 50-250 yksilöä. Suurimmat uhat lajille ovat laiton pyydystys lemmikkikauppaa varten. Lisäksi elinympäristöt ovat vähentyneet. Myös kilpailu suurien tikkojen, tukaanien ja muiden papukaijalajien kanssa voi vaikuttaa kannan kokoa pienentävästi. Nykyisin CITES-sopimus rajoittaa lajilla käytävää kauppaa, ja tekee käytännössä mahdottomaksi lintujen viennin Boliviasta muihin kuin tieteellisiin ja suojelutarkoituksiin. Tarhattuna elävien yksilöiden lukumäärä on monta kertaa suurempi kuin luonnossa asuvien. Niitä pidetään eläintarhoissa ympäri maailmaa, ja niistä pidetään kantakirjaa. Laji kuuluu myös Euroopassa EEP-ohjelmaan, jolla ylläpidetään lajin tervettä tarhakantaa. On myös hankkeita, joilla suojellaan luonnossa elävää populaatiota. Näitä ovat esimerkiksi pesäpönttöjen rakentaminen. Lajin kanta on edelleen laskussa. == Lähteet == Luokka:Arat Luokka:Uhanalaiset linnut
Aleksander Lindqvist

Aleksander Lindqvist (oikea nimi Aleksanteri Kurki, sukunimi aikaisemmin Lindqvist; 9. marraskuuta 1858 Hämeenlinna – 13. lokakuuta 1917 Forssa) oli suomalainen kansankirjailija. Lindqvist harjoitti eri käsityöammatteja, toimi kulkukauppiaana ja teki myös kivenhakkaajan töitä. Myöhemmin hän oli asioitsijana. == Teoksia == * Aivan uusi toden selittävä uni-kirja, sisältävä tuhannen kahdensadan viidenkymmenen eri unen selityksen. Turku 1889, 2. painos Hj. Hagelberg, Tampere 1892 * Petollinen ylkä ja morsius-lahja, kuvaus Hämeestä. Toivonen, Tampere 1889, uusi painos 1890 * Huvittava kertomus eli kokemusten koulu, osat 1–2. Hagelberg, Tampere 1891 == Aiheesta muualla == * Vapaasti ladattavia Aleksander Lindqvistin e-kirjoja Project Gutenbergiltä ja Projekti Lönnrotilta == Lähteet == * Suomen kirjailijat tietokanta Luokka:Suomalaiset kirjailijat Luokka:Vuonna 1858 syntyneet Luokka:Vuonna 1917 kuolleet
Raymond Odierno

Raymond Odierno (8. syyskuuta 1954 Rockaway, New Jersey) – 8. lokakuuta 2021) oli yhdysvaltalainen kenraali. Hän toimii Yhdysvaltain johtaman kansainvälisen liittouman joukkojen komentajana Irakissa. Odierno aloitti Irakin joukkojen komentajana syyskuussa 2008. Hän seuraa tehtävässään David Petraeusta. Aikaisemmin Odierno on toiminut Irakissa amerikkalaisten jalkaväen divisioonan komentajana, kun maahan hyökättiin vuonna 2003. Hän palasi Irakiin vuonna 2006 ja toimi yli vuoden ajan amerikkalaisjoukkojen kakkoskomentajana vastuualueenaan päivittäiset operaatiot. Myös hänen poikansa on palvellut Irakissa. Aikaisemmin Odierno tunnettiin kovista otteistaan, ja saanut tästä myös arvostelua. Muun muassa Saddam Husseinin kotikaupunkia Tikritiä hän nimitti kapinallisten pesäpaikaksi, jossa tarvitaan kovia toimia. Sittemmin Odierno on muuttanut sävyään sovittelevammaksi. ==Lähteet== * ==Aiheesta muualla== * Henkilökuva BBC:n sivuilla Luokka:Irakin sota Luokka:Yhdysvaltalaiset kenraalit Luokka:Vuonna 1954 syntyneet Luokka:Vuonna 2021 kuolleet
Esa Paavo-Kallio

Esaias (Esa) Paavo-Kallio (5. tammikuuta 1858 Isokyrö – 18. joulukuuta 1936 Isokyrö) oli suomalainen kansakoulunopettaja, kansankirjailija ja kansanperinteen kerääjä. Paavo-Kallio kävi Jyväskylän opettajaseminaarin ja valmistui kansakoulunopettajaksi 1884. Paavo-kallio oli opettajana Oulussa 1884-1888 sekä Inkeroisissa, Virroilla, Lehtimäellä, Lappajärvellä ja Seinäjoella. Hän ehti toimia myös tilanomistajana, saarnaajana, evankelisena matkapuhujana ja työväenliikkeen puhujana. Paavo-Kallio oli aluksi suomettarelainen mutta siirtyi myöhemmin sosialistiksi. Esaias Paavo-Kallio oli naimisissa Hanna Haaviston kanssa. == Teoksia == * Rikkaruohoja, osa 1. Jyväskylä 1883 * Honkain huminoita, osat 1-2. Oulu 1884 * Honkakannel, osa 1: Kielten viritys. Oulu 1886 * Wakooja 1888, toimittanut Heljo. Oulu 1888 * Karitsan kannel : uusi kokous hengellisiä lauluja. Tampere 1897 * Efesiläis- epistola selityksineen. Tampere 1898 * Työväen lauluja. M. V. Vuolukka, Tampere 1908 * Työväen lauluja, 2. osa. Tampere 1909 * Beelzebubin raamattu : runoelmia 1886-1896. Tampere 1909 * Se verinen sunnuntai. Tampere 1910 * Laulava Häme. Tampere 1913 == Kirjallisuutta == * Hannu Suni : Röyhkeä opettaja : Esa Paavo-Kallion todellisuuskäsitykset, nälkävuodet ja maailmojen konflikti 1867-1913. Suomen kirkkohistoriallisen seuran toimituksia 228. Helsinki 2014 == Lähteet == * Suomen kirjailijat tietokanta * Kaisa Kauranen: Kansanihmisten käsikirjoitukset Suomalaisen Kirjallisuuden Seuran arkistoissa. Elore vol. 13, 2/2006 * Kirjasampo.fi: Esa Paavo-Kallio == Aiheesta muualla == * Vapaasti ladattavia Esa Paavo-Kallion e-kirjoja Projekti Lönnrotilta sekä Project Gutenbergiltä Luokka:Suomalaiset opettajat Luokka:Suomalaiset kirjailijat Luokka:Vuonna 1858 syntyneet Luokka:Vuonna 1936 kuolleet
Pentti Pynnönen

Pentti Juhani Pynnönen (s. 13. toukokuuta 1940 Tampere) on suomalainen entinen jääkiekkoilija. Hän pelasi jääkiekon SM-sarjaa Tampereen Ilveksen joukkueessa 170 ottelua vuosina 1958–1969. Pynnönen tunnetaan myös hänen urastaan jääkiekkomalilatehdas Titan Oy:n tuotantopäällikkönä, jota kautta hän loi kontakteja myös ulkomaan ammattilaispelaajien-, kuten kanadalaisen Wayne Gretzkyn kanssa. == Ura jääkiekkoilijana == Puolustajana pelannut Pynnönen voitti Ilveksessä kolme Suomen mestaruutta, kaksi hopeaa ja kolme pronssia sekä Euroopan Cupin hopeaa. Hän teki urallaan seitsemän maalia ja antoi kymmenen maaliin johtanutta syöttöä. Pynnönen toimi Ilveksen kapteenina kausina 1962–1966. Hän edusti myös Suomea kahdessa A-maaottelussa. Hänet aateloitiin pelaajauran jälkeen Ilves Hockey Legends -kunniagalleriaan 3.1.2025. Pentti Pynnösen poika Mika pelasi myös puolustajana Ilveksessä, TuTossa, FPS:ssa sekä Ison-Britannian sarjoissa. == Siviiliura == Pentti Pynnönen opiskeli jääkiekkoilun ohessa kaksi vuotta ammattikoulussa ja sen jälkeen vielä toiset kaksi Valmetin ammattikoulussa. Sen jälkeen hän työskenteli Paunun bussifirmassa, Lokomon konepajalla työntutkijana ja TT- ajaja Urho Mäkisen liikkeessä automyyjänä ja mekaanikkona. Vuonna 1968 Antti- Jussi Tiitolan jääkiekkomailatehdas Titan Oy haki tuotantopäällikköä, ja Tiitola valitsi hänet tehtävään. Tästä alkoi ura urheiluvälineteollisuudessa. Titan-mailojen menestys alkoi yhteistyöllä Neuvostoliiton maajoukkueen kanssa, joka pelasi vuoden 1972 syksyllä ns. Summit Series -otteluja NHL:ää vastaan Kanadassa. Titan-mailojen punainen väri oli tarkoituksella valittu herättämään huomiota, etenkin kun neuvostoliittolaiset jakoivat joka ottelun jälkeen pelivälineensä katsomoon. Pynnönen tutustui työssään kiekkomaailman kiintotähtiin. Titan-mailoilla pelasivat muun muassa NHL:n supernimet Wayne Gretzky ja Mike Bossy, jotka molemmat vierailivat Karhu-Titanin mailatuotannon keskuspaikassa Tampereella 1980-luvun alussa. == Lähteet == * Ilves.com: Ilves-veteraaneja Hakametsän jäällä * === Viitteet === ==Aiheesta muualla== * Entinen Ilves-kapteeni työskenteli kiekkobisneksen ytimessä: Hän salakuljetti Wayne Gretzkyn mailatehtaalle, saunoi Mike Bossyn kanssa Siivikkalassa ja käännytti venäläistähdet asiakkaikseen (Aamulehti, tilaajille) Luokka:Suomalaiset jääkiekkoilijat Luokka:Vuonna 1940 syntyneet Luokka:Elävät henkilöt
Sparraus

Sparraus eli sparri on kamppailulajeissa nimitys tavallisesti vapaamuotoiselle, ottelemista muistuttavalle harjoittelulle.http://www.suomisanakirja.fi/sparrata Sparrauksella voidaan esimerkiksi itsepuolustuslajeissa kokeilla harjoiteltujen tekniikoiden toimivuutta ja osaamista käytännössä ja urheilulajeissa harjoitella ottelemista. Sparrauksen tyyli ja kovuus vaihtelee lajeittain ja muodoittain. Monissa itämaisissa lajeissa sparraustyylisistä harjoitteista käytetään muita nimityksiä, esimerkiksi monissa japanilaisissa lajeissa kuten judossa, jujutsussa ja aikidossa nimeä randorihttp://judoalkeet-mylly-meido- kan.blogspot.fi/2012/09/ensimmaista-heittoa-viedaan-tosin-viela.html ja karatessa kumite.http://www.kemi.fi/taisabaki/budo.htm == Lähteet == Luokka:Kamppailulajit
What’s Going On

What’s Going On on yhdysvaltalaisen soul-muusikon Marvin Gayen vuonna 1971 julkaistu albumi. Albumi oli Marvin Gayen ensimmäinen täysin itse tuottama. Albumi julkaistiin Motown levy-yhtiön Tamla Recordsin kautta. Ilmestyessään What’s Going On oli välitön kaupallinen ja arvostelumenestys. Albumi oli ensimmäinen, jolla Marvin Gaye sai täydellisen taiteellisen vapauden. Monet sanoitukset viittaavat yhteiskunnallisiin ongelmiin. Pääaiheina ovat huumeongelmat, köyhyys, ympäristön saastuminen ja Vietnamin sota. Sanoituksiin vaikutti selkeästi Marvinin veljen Frankien omat kokemukset Vietnamin sodasta ja paluusta kotimaahan. Albumilta julkaistiin singleinä ”What’s Going On”, ”Mercy Mercy Me” ja ”Inner City Blues”, jotka kaikki nousivat hiteiksi. Vuonna 2020 Rolling Stone -lehti listasi 500 kaikkien aikojen levyä, ja What’s Going On sijoittui ensimmäiseksi. Albumi valittiin vuonna 2003 mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitäComplete National Recording Registry Listing, Library of Congress. Viitattu 7.9.2020.. ==Kappalelista== #What’s Going On #What’s Happening, Brother #Flying High (In a Friendly Sky) #Save the Children #God Is Love #Mercy Mercy Me (The Ecology) #Right On #Wholy Holy #Inner City Blues (Make Me Wanna Holler) ==Singlet== *What’s Going On (1971) *Mercy Mercy Me (1971) *Inner City Blues (1971) ==Muusikot== *Marvin Gaye - laulu, piano, rummut, koskettimet *James Jamerson - bassokitara (kaikissa kappaleissa paitsi "Mercy Mercy Me" ja "Inner City Blues") *Earl Van Dyke - piano *Bob Babbitt - bassokitara (kappaleissa "Mercy Mercy Me" ja "Inner City Blues") *Joe Messina - kitara *Robert White - kitara *Eli Fountain - saksofoni (altto) *Wild Bill Moore - saksofoni (tenori) *Chet Forest - rummut ===Taustalaulajat=== *The Andates (Jackie Hicks, Marlene Barrow ja Louvain Demps) *Mel Farr *Lem Barney *Bobby Rogers *Elgie Stover *Kenneth Stover == Lähteet == == Aiheesta muualla == * Alanen, Asko: What’s Going On. Soundi 4/2001. Luokka:Marvin Gayen albumit Luokka:Vuoden 1971 albumit
Efesoslainen koulukunta

Efesoslainen koulukunta on nimitys, jolla viitataan joskus antiikin kreikkalaisen esisokraattisen filosofin Herakleitoksen ajatteluun ja hänestä alkunsa saaneeseen filosofiseen koulukuntaan. Herakleitos vaikutti Efesoksessa, Jooniassa. Virallista Efesoksen koulukuntaa ei koskaan ollut olemassa. Diogenes Laertios kuitenkin mainitsee, että Herakleitoksen ajattelulla oli seuraajia, jotka kutsuivat itseään ”herakleitoslaisiksi”.Diogenes Laertios: Merkittävien filosofien elämät ja opit IX.6. Muun muassa Platon kuvaa Kratyloksen tämän mukaan nimetyssä dialogissaan tällaiseksi Herakleitoksen seuraajaksi.Platon: Kratylos 440d-e. Herakleitos katsoi, että kaikkeuden perimmäinen olemus ja perusaine oli tuli. Hänen mukaansa oleva on aineellista ja yhtä, mutta toisaalta jatkuvassa muutoksessa. Perusaineksen eli tulen liike oli epäsopuista ja epäharmonista, vaikkakin prosessin lopputuloksena oli harmonia. Tämä muutos eli aineen muuttuminen tilasta toiseen ei tapahtunut sattumalta, vaan ”lain mukaisesti”, tiettyjen rajojen sisällä ja tietyssä ajassa. Tätä lakia Herakleitos kutsui nimellä logos (). Näin termiä ”efesoslainen koulukunta” voitaisiin käyttää esisokraattisesta kreikkalaisesta ajattelusta, jossa ykseyden ja moneuden ongelma pyrittiin ratkaisemaan tuomalla kaksi ääripäätä yhteen. Sitä lähellä ovat toisaalta Parmenideen ajatus yhdestä ja moneuden sekä muutoksen kieltäminen, ja toisaalta pythagoralainen ajatus moneudesta ja liikkeestä sekä ykseyden kieltäminen. == Lähteet == Luokka:Efesos Luokka:Esisokraattinen filosofia Luokka:Antiikin filosofian koulukunnat
Pluralistinen koulukunta

Pluralistinen koulukunta on nimitys, jota käytetään usein antiikin kreikkalaisen esisokraattisen filosofian koulukunnasta, joka pyrki sovittamaan Parmenideen ajatuksen siitä, ettei muutosta ole olemassa, yhteen sen kanssa, että aistihavaintojen perusteella muutoksen olemassaolo on ilmeistä. Pluralistiseen koulukuntaan voidaan lukea kuuluviksi Anaksagoras, Empedokles ja Arkhelaos. Se ei kuitenkaan ollut mikään virallisesti olemassa ollut tai järjestäytynyt koulukunta. Luokka:Esisokraattinen filosofia Luokka:Antiikin filosofian koulukunnat
Viraalimarkkinointi

Viraalimarkkinointi tai virusmarkkinointiKilpi 2006, s. 36. on markkinointia, jossa mainosviesti kulkee ihmiseltä toiselle nopeasti. Viraalimarkkinointi perustuu kuluttajan osallistuttamiseen yrityksen markkinointiprosessiin joko käyttäjätuottajina tai yleisöosallisina. Viraalimarkkinoinnin kannalta paras tuote on kiinnostava ja kilpailijoistaan erottuva. Markkinointiviestin tulee olla omaperäinen ja sen tulee sisältää jotain aikaisemmin näkemätöntä. Omaperäiseksi viestin tekee esimerkiksi hauskuus, ravisuttelu, uusi idea tai ristiriita tilanteen ja sen kontekstin kanssa.Salmenkivi & Nyman 2007, 234–235. Muita viraalimarkkinoinnin tehoa lisääviä tekijöitä ovat aiheen ajankohtaisuus ja onnistunut ”seeding” eli levitys verkostoituneiden ihmisten tai mielipidevaikuttajien kautta.Salmenkivi & Nyman 2007, 237 Viraalimarkkinoinnin onnistuminen edellyttää markkinointiresursseja sekä mahdollisuutta verkostoitumiseen ja linkittymiseen.Salmenkivi & Nyman 2007, 241. Viraalimarkkinoinnin menestystarinoita on vaikea kopioida. Kuluttajaverkoston reaktiota markkinointiin ei voida ennalta arvioida kovin hyvin.Barabási 2002, 207. Viraaliefekti tai meemi (”nettijuoru, puskaradio”) on Internetissä tapahtuva tiedon nopea leviäminen sivustojen linkityksen ja jatkolinkityksen avulla. Ilmiö esiintyy muun muassa mielenkiintoisten blogien yhteydessä. Viraalimarkkinointi perustuu meemien käyttöön.Salmenkivi & Nyman 2007, 146–147 Internetissä viraalimarkkinointia tapahtuu myös sähköpostin välityksellä, jolloin viestin lähettäjä tuntee viestin vastaanottajan henkilökohtaisesti. Viraali-sana viittaa viruksiin. == Katso myös == * Internet-ilmiö * Käyttäjätuotanto * Mainonta * Mainostoimisto * Markkinointiviestintä * Messut * Roskaposti * Sisältömarkkinointi * Skaalautumaton verkko * Sponsorointi * Sähköposti * Joukkouttaminen ==Lähteet== *Barabási, A.-L. 2002. Linkit verkostojen uusi teoria (suomentanut Pietiläinen, K). Helsinki: Terra Gognita Oy. *Kilpi, T. 2006. Blogit ja bloggaaminen. Jyväskylä: Readme.fi. *Salmenkivi, S. & Nyman, N. 2007. Yhteisöllinen media ja muuttuva markkinointi 2.0. Helsinki: Talentum. ===Viitteet=== Luokka:Markkinointi Luokka:Internet-ilmiöt Luokka:Seulonnan keskeiset artikkelit Luokka:Uudissanat
He Pingping

pienoiskuva|He Pingping lentoaseman matkatavarakärryissä. He Pingping (; 13. heinäkuuta 1988 – 13. maaliskuuta 2010) oli kiinalainen 74,61 senttimetrin mittainen mies. Hän oli Guinnessin ennätysten kirjan mukaan maailman lyhin mies, joka pystyi kävelemään. He tapasi maailman pitkäjalkaisimman naisen syyskuussa 2008. Guinnessin ennätysten kirjan vuoden 2009 painoksessa tälle on tehty oma erikoisaukeama. Hän asui Sisä-Mongoliassa. Guinness World Records 2009 -painoksen mukaan He Pingping oli ollut syntyessään vain isänsä kämmenen kokoinen. Lääkärit määrittivät lyhyyden syyksi Osteogenesis Imperfectan. Hän kuitenkin liikkui aikuisena niin sujuvasti, että alkuperäinen diagnoosi saattoi olla väärä. == Historiaa == Käytyään useita kertoja sairaalassa mitattavana ja varmistamassa, että täytti kaikki ennätysvaatimukset, He Pingping sai viimein vastaanottaa Guinness World Records -todistuksensa. Pituuskeskiarvoa mitattaessa huomioidaan selkärangan painuminen kasaan päivän aikana, sillä nikamien välilevyt puristuvat vähitellen kokoon, joten ihminen menee nukkumaan lyhyempänä kuin herää. Hen pituus ei kuitenkaan juuri vaihdellut vuorokausien aikana. Kiinalaisaikuisen keskipituus on 165-170 senttimetriä, kun taas Hen pituus oli sama kuin yksivuotiaalla lapsella keskimäärin. Siksi oli tärkeää vahvistaa hänen ikänsä, sillä pituusennätyksiä voidaan myöntää vain 18 vuotta täyttäneille. Pingping todisti täysi- ikäisyytensä henkilöllisyystodistuksella, jota kaikki yli 16-vuotiaat kiinalaiset kantavat mukanaan. He peri maailman lyhyimmän liikuntakykyisen miehen ennätyksen Nelson de la Rosalta Dominikaanisesta tasavallasta. De la Rosa oli 72 senttimetriä pitkä kuollessaan 38-vuotiaana lokakuussa 2006. Hän oli onnistunut luomaan itselleen menestyksekkään uran mediassa ja näytellyt esimerkiksi elokuvassa Tohtori Moreaun saari (USA, 1996). He Pingpingillä oli normaalit kehon mittasuhteet, eli raajat, vartalo ja pää olivat sopusuhtaiset toisiinsa nähden. Esimerkiksi yleisimmässä lyhytkasvuuden muodossa akondroplasiassa, josta on kyse noin 70 prosentissa lyhytkasvuisuustapauksissa, raajat tai vartalo voivat olla lyhyemmät suhteessa muuhun kehoon. He kuoli 21-vuotiaana sydänongelmiin ollessaan kuvaamassa televisiosarjaa Italiassa. == Lähteet == Luokka:Lyhytkasvuiset henkilöt Luokka:Kiinalaiset henkilöt Luokka:Vuonna 1988 syntyneet Luokka:Vuonna 2010 kuolleet
Vágner Love

Vágner Silva de Souza eli Vágner Love (s. 11. kesäkuuta 1984 Rio de Janeiro) on brasilialainen jalkapalloilija, pelipaikaltaan hyökkääjä. Hän edustaa Turkin superliigassa pelaavaa Besiktasin joukkuetta. == Seurajoukkueura == === Alkuvaiheet === Kahdeksan vuoden ikäisenä Vagner pääsi jalkapallokouluun, jossa opiskeli 2 vuotta. Vuonna 1997 hän pääsi brasilialaisen Vasco da Gaman jalkapallokouluun. 16-vuotiaana Vagner Love teki ensimmäisen sopimuksensa Palmeirasin kanssa. === Vuodet 2002-2008 === Kotimaassaan Brasiliassa Vágner Love pelasi Palmeirasissa vuodesta 2002 lähtien. Hän voitti vuonna 2003 Brasilian B-sarjan maalikuninkuuden 19 maalilla ja auttoi joukkueensa nousuun takaisin pääsarjaan. Samana vuonna hänet valittiin Brasilian nuorisomaajoukkueeseen. Moskovan TsSKA osti hänet 6.2 miljoonalla eurolla. TsSKA:ssa Vágner Love voitti UEFA Cupin vuonna 2005http://www.sambafoot.com/en/players/723_Vagner_Love.html. Loppuottelussa Sporting Lissabonia vastaan hän laukoi ratkaisuosumanhttp://ru.uefa.com/competitions/uefacup/history/season=2004/round=1981/match=80814/index.html. Hän on voittanut joukkueessa myös Venäjän liigan mestaruuden vuosina 2005 ja 2006, Venäjän super cupin vuonna 2006 sekä Venäjän cupin vuosina 2005, 2006 ja 2008. ===Vuodet 2009-2018=== Vuosien 2009-12 välillä Vagner Love pelasi vuoroin kausia sekä TsSKA:ssa sekä brasilialaisessa Flamengossa. TsSKA:ssa hän voitti UEFA cupin 2009 maalikuninkuuden. Hän voitti Venäjän cupin 2009 ja 2011 sekä supercupin 2009. Viimeisenä vuonnaan 2013 TsSKA:ssa hän voitti Venäjän cupin, super cupin sekä sarjan mestaruuden. Vuosina 2013-17 hän edusti Shandong Lunengia (Kiina), Corinthiansia (Brasilia), AS Monacoa (Ranska) sekä Alanyasporia (Turkki). Shandong Lunengin ja Corinthiansin kausilla hän voitti myös Brasilian Serie A:n ja Kiinan superliigan mestaruudet. Alanayasporissa Vagner Love ei onnistunut maalinteossa seitsemään ensimmäiseen otteluunsa, mutta voitti lopulta Turkin superliigan maalikuninkuuden 23 maalilla 20:ssä ottelussa. Hän siirtyi samassa sarjassa pelaavaan Besiktasiin tammikuussa 2018. === Maajoukkue === Vágner Love on pelannut Brasilian maajoukkuessa 25 ottelua joissa hän on tehnyt yhdeksän maalia. Hän on voittanut joukkueessa Copa Américan vuosina 2004 ja 2007. == Lähteet == ==Aiheesta muualla== * Virallinen sivu * Vagner Loven profiili Transfermarkt.com sivustolla Luokka:Brasilialaiset jalkapalloilijat Luokka:Vuonna 1984 syntyneet Luokka:Elävät henkilöt
Warhammer

Warhammer tarkoittaa seuraavia: ==Miniatyyripelit== * Warhammer Fantasy Battle, fantasia-aiheinen sotapeli * Warhammer 40,000, scifiaiheinen sotapeli ==Tietokonepelit== * Warhammer Online: Age of Reckoning, MMORPG-peli * Warhammer 40,000: Dawn of War, strategiapeli * Warhammer 40,000: Dawn of War II, strategiapeli
Itsepetos

Itsepetos on tilanne, jossa ihminen ei-tietoisesti tulkitsee todellisuutta halujensa ja toiveidensa mukaisesti vääristellen totuutta ja lopulta uskoen unelmaansa. Vääristellyn käsityksen avulla voi välttää tuskan, jonka oikea tieto aiheuttaisi. Ensisijaisesti itsepetos kohdistuu yleisesti tavoiteltuihin ilmiöihin, kuten haluun onnistua ja olla rakastettu, mutta myös riippuvuuksista kärsivä pettää usein itseään. Itsepetos voi tuoda ihmiselle lohtua. Se liittyy teeskentelyyn, valehteluun ja heikkotahtoisuuteen. Vasta kun petos on päättymässä, pettäjälle alkaa paljastua paitsi se, miten asiat todella ovat, myös se, että hän itse on ollut hölmö.Itsepetoksen filosofiaa. Juha Kemppinen. Viitattu 6.4.2014. == Katso myös == * Harhaluulo * Valhe == Lähteet == == Kirjallisuutta == * * Luokka:Kognitiiviset vinoumat Luokka:Eksistentialismin käsitteet
Arsenal de Sarandí

Arsenal Fútbol Club, yleensä kutsutaan nimellä Arsenal de Sarandí, on jalkapalloseura Sarandín kaupunginosasta Avellanedasta, Argentiinasta. ==Historia== Arsenalin perusti tammikuussa 1957 joukko nuoria miehiä Julio Grondonan johdollahttp://www.celesteyrojo.com.ar/Pagina.php?pg=Historia01.htm&img;=Historia.jpg . Seuran nimi on peräisin samannimiseltä lontoolaisjoukkueelta Arsenal Football Clubilta. Joukkueen peliasun värit valittiin muiden avellanedalaisjoukkueitten Racing Clubin (vaaleansininen) ja Independiente (punainen) väreistä. Julio Grondona toimi seuran puheenjohtajana aina vuoteen 1979, jolloin hän siirtyi nykyiseen tehtäväänsä Argentiinan jalkapalloliiton puheenjohtajana. Seuran puheenjohtajana jatkoi hänen veljensä Héctor ja myöhemmin hänen poikansa Julio Ricardo. Historiansa aikana seura nousi porras poltaalta ylemmille sarjatasoille vuosina 1962http://www.celesteyrojo.com.ar/Pagina.php?pg=Historia02.htm&img;=Historia.jpg , 1986http://www.celesteyrojo.com.ar/Pagina.php?pg=Historia43.htm&img;=Historia.jpg , 1992http://www.celesteyrojo.com.ar/Pagina.php?pg=Historia_Logros_1992.htm&img;=Logros.jpg ja viimein vuonna 2002 pääsarjaanhttp://www.celesteyrojo.com.ar/Pagina.php?pg=Historia_Logros_2002.htm&img;=Logros.jpg . Historiansa aikana Arsenal ei ole koskaan kyennyt voittamaan Argentiinan liigamestaruutta, mutta kansainvälisiä pokaaleita kylläkin. Sijoituttuaan kotimaansa liigassa viidenneksi edelliskaudella, pääsi Arsenal mukaan Copa Sudamericanaan, jossa se pudotti tieltään useita suurempia vastustajia kuten argentiinalaisen suurseuran San Lorenzon, meksikolaisen Guadalajaran, rangaistuspotkukilpailuun venyneessä välierässä buenosairesilaisen River Platen ja loppuottelussa meksikolaisen Américan.http://www.celesteyrojo.com.ar/Pagina.php?pg=Torneos_Sudamericana2007.htm&img;=Sudamericana2007.jpg Vuonna 2008 seura voitti Japanin Cupin ja Copa Sudamericanan välillä pelatun Suruga Bank -cupin, missä vastassa oli Gamba Osaka.http://www.celesteyrojo.com.ar/Pagina.php?pg=Torneos_SurugaBank2008.htm&img;=SurugaBank2008.jpg == Saavutukset == *Copa Sudamericana: **voitto (1): 2007 *Copa Argentina: **voitto (1): 2013 *Primera División C: **voitto (1): 1964 *Aficionados: **voitto (1): 1962 *Suruga Bank Championship: **voitto (1): 2008 ==Entisiä pelaajia== * Jorge Burruchaga (1979–1981) * Juan Pablo Caffa (2005–2007) * José Luis Calderón (2004–2005) * Néstor Clausen (1997–1998) * Germán Denis (2003–2005) * Christian Gómez (2002–2004) * Patricio González (1999–2006) * Silvio González (2002–2003, 2005–2006) * Santiago Hirsig (2003–2006) * Oscar Alejandro Limia (1999–2000, 2001–2005) * Leonel Ríos (2005–2006) * Ibrahim Sekagya (2005–2007) == Lähteet == ==Aiheesta muualla== * Virallinen sivu Luokka:Argentiinalaiset jalkapalloseurat Luokka:Buenos Airesin maakunta
Kipinä (moottori)

thumb|Kipinä 5.7 vuodelta 1960 Forum Marinumissa Kipinä-moottori oli Kuopion Osuuskonepajan vuonna 1911 kehittämä kaksitahtimoottori, jota valmistettiin vuosina 1914–1980. Ensimmäisen Kipinä-moottorin sytytysjärjestelmä perustui kipinäinduktoriin, toisin kuin lähes kaikki sen jälkeiset koneet, jotka oli varustettu magneetolla. Tunnusomaista Kipinälle oli hidas pyörintänopeus, joka mahdollisti suoravedon venekäytössä ja antoi moottorille omaleimaisen äänen. Ennen Kipinän valmistamista Kuopion Osuuskonepaja yritti vuonna 1911 valmistaa perämoottoria, jonka rakenne oli lainattu lähes suoraan Evinruden vuonna 1904 esittelemästä 2,5 hv:n perämoottorista. Kone kulki nimellä ”Kalla”, mutta se ei päässyt sarjatuotantoon lähinnä perävaihteen teko-ongelmien johdosta. Myös 1913 valmistetun Kalla-keskimoottorin keskeisin rakenne on kopioitu melko tarkkaan samasta Evinruden 2,5 hv perämoottorin moottorista.Helsingin yliopisto/Merihistoria 2.2 Kotimaisia venemoottoreiden valmistajia Kipinä- moottoria valmistettiin useassa paikassa, ja valmistajia oli useita. Tuotemerkkiä ei ole rekisteröity, joten kyseisellä nimellä valmistettiin samantyyppisiä moottoreita eri paikoissa. Kipinä-moottoreita valmistivat Kuopiossa Kuopion Osuus-Konepaja, Kuopion Konepaja Oy, Kuko Oy ja Helinin Konepaja. Kipinän kaltaisia moottoreita valmistivat myös muun muassa Tuovilanlahden Konepaja Oy Maaningalla, Aatalan Konepaja Oy ja Urheilu- Konepaja Kuopiossa. monet konepajat Tampereella ja Victor Forselius Turussa.Kipinä keskimoottori, Masinistit-keskustelupalsta 28.3.2010 Kuopion Konepaja valmisti 1920- ja 1930-luvuilla 2,5, 4, 6 ja 8 hevosvoiman kaksitahtisia Kipinä-venemoottoreita ja 10-12 hevosvoiman nelitahtisia Kipinä- maatalousmoottoreita. Moottorit oli varustettu kuulalaakereillä, Schebler- kaasuttimella ja Bosch-starttimagneetolla.Kipinä Maatalousmoottorit Venemoottorit K-keskipakoispumput Mäntäpumput, 01.01.1933, Kansalliskirjaston digitaaliset aineistot Viimeinen valmistettu malli oli Helinin konepajan vuonna 1980 valmistama 10 hevosvoiman Kipinä-moottori.Helinin konepajan Facebook-sivu 12.2.2016 Kipinöiden valmistus loppui vuonna 1980, joskin ulkonäkö oli vuosien varrella muuttunut ja tehoakin oli tullut moninkertaisesti lisää. == Lähteet == == Aiheesta muualla == * * Kipinä moottorin esite * Toinen esite, 8 hv malli vuodelta 1930 Luokka:Maamoottorit Luokka:Venemoottorit
African Express Airways

African Express Airways on kenialainen lentoyhtiö. Sen kotipaikka on Jomo Kenyattan kansainvälinen lentoasema Nairobissa. Se on perustettu 1986 ja se aloitti lennot saman vuoden toukokuussa. Yhtiö on kahdella koneellaan viimeinen DC-9:n säännöllinen matkustajaoperaattori. == Kohteet == * Berbera (Somalia) * Dubai (Arabiemiirikunnat) * Dzaoudzi (Mayotte) * Mogadishu (Somalia) * Moroni (Komorit) * Karachi (Pakistan) * Sharjah (Arabiemiirikunnat) == Laivasto == African Express Airwaysin laivasto koostuu seuraavista lentokoneista (heinäkuu 2015): * 2 Douglas DC-9-32 * 2 McDonnell Douglas MD-82 == Lähteet == Luokka:Kenialaiset lentoyhtiöt
Olympia (moottorimerkki)

Olympia on Suomen Moottoritehdas Oy:n 4-tahti-moottorisarjan merkki. Olympiaa käytettiin sekä vene- että maamoottoreina. Moottoreissa oli sytytyksenä Bosch- magneetto, kaasuttimena joko oma Olympia-kaasutin tai isommissa moottoreissa Schebler- tai Amal-kaasutin. Suomen Moottoritehdas perustettiin Vaasaan vuonna 1920, ja Vaasassa on Olympia-moottorin mukaan nimetty Olympiakatu. ==Venemoottorimallit== *K 3–3,5 hv (ilman merikytkintä) *36-A 4–5 hv *EB 6–8 hv *H 8–10 hv *2-F 45 6–9 hv *2-O 10–14 hv *2-M 14–18 hv *2-H 18–24 hv *4-N 15–25 hv *4-NS 26–35 hv *4-O 24–42 hv *4-OS 43–75 hv *4-H 35–65 hv *50kt 3–3,5 hv ==Lähteet== * Tekniikan Maailma, 8/1973 *Olympia-venemoottoreiden esite *Olympia HL tekniikka archive.org == Aiheesta muualla == * Suomen Moottoritehdas Oy:n pienpainatteita, Kansalliskirjasto Digitaaliset aineistot * Olympia-moottoriaiheisia videoita Youtubessa Luokka:Polttomoottorit Luokka:Venemoottorit Luokka:Vaasalaiset yritykset
Christian Fabrice Okoua

Christian Fabrice Okoua (s. 19. marraskuuta 1991Christian Fabrice Okoua . FIFA player. Viitattu 8.7.2016.) on norsunluurannikkolainen jalkapalloilija, pelipaikaltaan maalivahti. Hän on pelannut koko vuonna 2008 alkaneen ammattilaisuransa Africa Sports National -joukkueessa. Okoua oli mukana Norsunluurannikon maajoukkueessa Pekingin olympialaisissa 2008. Hän pelasi myös Toulon Tournament -turnauksessa 2008. ==Lähteet== Luokka:Norsunluurannikkolaiset jalkapallomaalivahdit Luokka:Vuonna 1991 syntyneet Luokka:Elävät henkilöt
Mayotten lippu

Mayotten lippu on yksi Mayotten käyttämistä tunnuksista. Sen suhteet ovat 2:3. Lippu ei ole virallinen, mutta sitä käytetään Ranskan lipun sijaan. Lipussa on kaksi merihevosta, jotka tukevat vaakunaa. Lipun yläkulmassa lukee MAYOTTE. Luokka:Itsehallintoalueiden liput
Stade Robert Champroux

Stade Robert Champroux on monikäyttöinen stadion Abidjanissa Norsunluurannikolla. Nykyään sitä käytetään enimmäkseen jalkapallossa, sillä se on Africa Sports Nationalin, Stade d'Abidjanin, Jeunesse Club d'Abidjanin ja Stella Club d'Adjamén kotikenttä. Stadionille mahtuu 20 000 ihmistä. Stade Robert Champroux
Lehtipuut

Lehtipuu on yhteisnimitys koppisiemenisiin kasveihin kuuluville puille, joilla on yleensä leveät lehdet toisin kuin havupuilla, joiden lehdet ovat usein kapeita neulasia tai pieniä suomulehtiä. Tosin myös joillakin koppisiemenisiin kasveihin kuuluvilla puilla, kuten kasuariinoilla (Casuarina) on hyvin pienet suomumaiset lehdet. Trooppisella ja subtrooppisella vyöhykkeellä kasvaa runsaasti ainavihantia lehtipuita, mutta lauhkean vyöhykkeen lehtipuut ovat kesävihantia eli talvella lehdettömiä. Lehtipuut ovat koppisiemenisiä, enimmäkseen kaksisirkkaisia kasveja. Taksonomisesti lehtipuut eivät kuitenkaan muodosta yhtenäistä ryhmää, vaan ne kuuluvat moniin eri heimoihin, joista useimpiin kuuluu myös pensaita ja ruohokasvejakin. Suomessa kasvavista lehtipuista esimerkiksi koivut (Betula) ja lepät (Alnus) kuuluvat koivukasvien (Betulaceae), kotipihlaja (Sorbus aucuparia) ja tuomi (Prunus padus) ruusukasvien (Rosaceae) heimoon. == Lähteet == == Aiheesta muualla == * METLA: Lehtipuiden erikoismuodot Luokka:Puut
Wouter Weylandt

Wouter Weylandt (27. syyskuuta 1984 Gent, Belgia – 9. toukokuuta 2011 Rapallo, Italia) oli belgialainen maantiepyöräilijä. Hän edusti Quick Step -tallia 2004–2010. Kaudeksi 2011 hän siirtyi UCI ProTour -tasolla kilpailevaan luxemburgilaiseen Team Leopard-Trek -joukkueeseen. Hän voitti Espanjan ympäriajon 2008 17. etapin massakirin jälkeen. Vuoden 2010 Italian ympäriajossa hän voitti Alankomaissa ajetun kolmannen etapin. Weylandt kuoli vuoden 2011 Italian ympäriajossa kaaduttuaan kolmannella etapilla alamäessä. Häntä yritettiin elvyttää tuloksetta, sillä hän kuoli välittömästi saamiinsa vammoihin.http://www.iltasanomat.fi/muutlajit/belgialaispyorailija-menehtyi- heti/art-1288388172972.html == Saavutuksia == ;2006 :Puolan ympäriajo, pistekilpailun voitto ;2007 :Ronde van het Groene Hart, voitto :Ster Elektrotoer, pistekilpailun ja 1. etapin voitto :Driedaagse van West- Vlaanderen, nuorten kilpailun ja 3. etapin voitto :Eneco Tour, 4. etapin voitto :Belgian ympäriajo, 1. etapin voitto ;2008 :Nokere Koerse, voitto :Espanjan ympäriajo, 17. etapin voitto :Gent–Wevelgem, kolmas :Omloop van de Vlaamse Scheldeboorden, voitto ;2009 :GP Samyn, voitto :Driedaagse van West- Vlaanderen, 3. etapin voitto :Espanjan ympäriajo, 4. etapilla toinen ;2010 :Italian ympäriajo, 3. etapin voitto :Circuit Franco-Belge, 4. etapin voitto == Lähteet == *Saavutukset trap-friis-tietokannassa *Esittely cyclingarchives.com-tietokannassa === Viitteet === == Aiheesta muualla == *Virallinen sivusto Luokka:Belgialaiset maantiepyöräilijät Luokka:Vuonna 1984 syntyneet Luokka:Vuonna 2011 kuolleet